****

**Ældrerådet**

**Albertslund**

Damgårdsvej 12

2620 Albertslund

Tlf. 43 64 98 22

**Til Ældreudvalget**

**Dato: 23. august 2022**

**Høringssvar**

Ældrerådet har på deres møde den 22. august 2022 set på dagsordenen til Ældreudvalgets møde

torsdag den 25. august og har følgende kommentarer:

**Punkt. 3. ÆU – Undersøgelse om brugen af antipsykotisk medicin til mennesker med**

**demens.**

Vi undrer os i Ældrerådet over, at der er så stor forskel mellem tallene fra Alzheimerforeningen

og forvaltningen vedrørende forbrug af antipsykotisk medicin. Selvom tallene er fra forskellige

perioder, indikerer de dog en væsentlig forskel. En forklaring om, at ikke al ordineret medicin

hentes, virker ikke særlig sandsynlig, især ikke for plejecenterbeboere. Vi har selvfølgelig en

klar forventning om, at selve medicinhåndteringen foregår efter gældende regler.

Ældrerådet finder det hensigtsmæssigt, hvis der følges op internt på forbruget af antipsykotisk

medicin, så vi fremover har valide tal, ligesom vi synes, det er godt, at der igangsættes et

læringsforløb for medarbejderne, der arbejder med ældre med en demenssygdom, som vil

kunne bidrage til at øge trygheden og trivslen hos både borgerne og medarbejderne.

**Punkt. 4. SSU/ÆU Prognose for lægekapacitet i Albertslund Kommune.**

Der bør være fokus på muligheden for at praktiserende læger kan leje sig ind i egnede

lokaler (med gode adgangsforhold også for gangbesværede og blinde og med handicaptoilet)

Lokalerne skal være nær borgerne og med kort afstand til offentlig trafik.

**Punkt. 5. ÆU/ØU/KB – Årligt uanmeldt tilsyn i hjemme- og sygeplejen.**

Ældrerådet finder det er en rimelig god tilbagemelding fra BDO. Der bør dog være et større

fokus på, at også vikarer og afløsere ved, hvilke opgaver, de skal løse hos borgeren.

**Øvrige punkter har vi ikke bemærkninger til.**

**På ældrerådets vegne**

**Bente Clausen**

**Formand**